«Եթե հետ գնանք պատմության մեջ, կհիշենք, որ սովետական կայսրության կարերը քանդվել էին, Ելցինն էլ ավելի դրան նպաստեց, ապա առաջացան առանձին հանրապետություններ, որոնք պետք է իմաստավորեին իրենց կյանքը: Մենք դուրս չմնացինք դրանից, մենք էլ առանձնացանք, սկսեցինք մեր կյանքը ոչ թե կազմավորել, այլ եղած հիմքերն էլ քանդել: Հետագայում դժվար ճանապարհ անցանք՝ արտագաղթ ցուրտ ու խավար տարիներ: Բայց երբ մի քիչ կյանքը բարելավվում է, մեր ժողովուրդը չի անդրադառնում մեր կարևոր խնդրին, երբ հիմքերը քանդված են, նրա վրա չես կարող կարդոնե պատեր դնել: Այսօր զանազան փոփոխություններ են կատարվում իշխանական, տնտեսական համակարգում, բայց այդ հիմքերը վերագծելու ջանքերը դժգոհություն է նաև բերում իր հետ, քանի որ մեր ժողովուրդն արդար ցանկությունի ունի բարեփոխված երկիր տեսնել: Դա լավ ցանկություն է, բայց պետք է հասկանալ, որ հիմքերն իրոք քանդվել են»,-շարունակեց Ռազմիկ Դավոյանը: